رستم علی شاہ

خواجہ رستم علی شاہ گردیزی (1827-1891) سیال شریف دے روحانی پیشوا خواجہ شمس الدین سیالوی دے خاص خلیفہ ہن۔ انہاں دی پیدائش 1242ھ بمطابق 1827ء کوں سرچھہ سیداں (پونچھ آزاد کشمیر) وچ تھئی۔ انہاں دے والد سید حسین شاہ ہن جیہڑے علاقے دے قاضی تے امام ہن۔ ابتدائی تعلیم اپݨے والد توں حاصل کرݨ دے بعد او خواجہ شمس الدین سیالوی دے آستانہ تے حاضر تھئے تے دینی تعلیم حاصل کیتی۔ بعد وچ دہلی ونڄ تے علوم دینیات توں فارغ تھی کے وطن واپس آئے۔ انہاں خواجہ شمس الدین سیالوی توں بیعت و خلافت حاصل کیتی تے سلوک و طریقت دیاں منزلاں طے کیتیاں۔ خلافت ملݨ دے بعد او اپݨے گاؤں سرچھہ سیداں واپس آئے تے اتھاں درس و تدریس دا کم شروع کیتا۔ او سادات گردیزی دے بلند پایہ علما تے اولیاء اللہ وچوں ہن تے انہاں دی ذات توں ہزاراں لوکاں نے دینی، روحانی تے علمی فیض حاصل کیتا۔ سید رستم علی شاہ نے 6 رجب 1309ھ کوں وصال فرمایا تے انہاں کوں سرچھہ شریف سیداں ضلع پونچھ آزاد کشمیر وچ دفن کیتا ڳیا۔ انہاں دا مزار انہاں دے پتر سید محمد امیر شاہ بݨوایا ہئی جیہڑا مرجع خلائق ہے۔ اللہ تعالیٰ نے انہاں کوں ناؤ پتر عطا کیتے ہن جنہاں وچ سید محمد امیر شاہ (سجادہ نشین) شامل ہن۔

 سلسلۂ نسب 

 رستم علی شاہ بن سید حسین شاہ بن سید حافظ نور محمد شاہ بن سید بہادر شاہ بن سید مٹھا شاہ بن سید حیات شاہ بن سید غریب شاہ بن سید بیرم شاہ بن سید نظام شاہ بن سید شاه منور سچیار بن سید نور محمد بن سید محمد بن سید عبد الصمد بن سید عبد اللہ بن سید شاہ یوسف گردیزی بن سید ابوبکر بن سید شاہ قسور گردیزی بن سید ابو عبد اللہ بن سید احمد بغدادی بن سید علی بن سید حسین بن سید موسی بن سید عبد اللہ بن سید حمزه داعی بن سید ابوشظ بن سید احمد شعرانی بن سید علی عریض بن امام جعفر صادق بن امام محمد باقر بن امام زین العابدین بن امام حسین بن حضرت علی المرتضی کرم اللہ وجہہ

 اولاد 

 سید محمد امیر شاہ (سجادہ نشین)
 سید بہار شاہ
 سید سلمان شاہ
 سید نور عالم شاہ
 سید الف شاہ
 سید اکرم شاہ
 سید گل حسین شاہ
 سید فیض عالم شاہ
 سید محمد لطیف شاہ 

 حوالہ جات